Cusco ligger i ca. 3.300 meters højde, Titicacasøen er at finde 3.812 meter over havets overflade og Inkastien når helt op på 4.189 meter. En rejse til Peru er ikke fuldendt uden et besøg i de højere luftlag, men det kan tage pusten fra dig, hvis ikke du er forberedt. På vores rundrejser med dansk rejseleder rejser du skånsomt gennem højderne, så du minimerer risikoen for højdesyge, og på vores rejser på egen hånd kan vi også tilrettelægge ruten sådan, at du så vidt muligt ikke udsættes for en hurtig opstigning.
5 veje til at forebygge højdesyge
Drik masser af vand.
Undgå alkohol.
Spis ikke for meget på én gang – og ikke for tungt.
Tag det med ro og træk vejret dybt. Tag gerne pauser med åndedrætsøvelser.
Tal med din læge inden du rejser, hvis du har nedsat lungefunktion eller generelt dårligt helbred.